text: Galleri: Snæver sejr til Sønderjyske
  28 oktober 2015 kl. 06.53
  Sønderjyske slog Rødovre Mighty Bulls, der spillede på hjemmebane.
  Det blev som forventet en tæt kamp, men det lykkedes Sønderjyske at hive en 3-2 sejr hjem, da de tirsdag mødte Rødovre Mighty Bulls i Rødovre
  Rødovre lagde sig efter fem minutters spilletid i front, men Sønderjyske formåede at kæmpe sig tilbage. Cory Quirk var med i alle tre mål, men Mads Bødker kom også på tavlen på sin gamle hjemmebane.
  Med den smalle sejr, er der nu dækket op til det helt store topbrag på fredag, hvor der kl. 19.30 er kampstart hjemme i SE Arena mod nummer to, Frederikshavn White Hawks, som vandt hele 11-2 over Herlev Eagles.
  